B. Bugár, podpredseda NR SR: (2004-03-09):
V. Horák, poslanec: Ďakujem, pán predsedajúci, vážené kolegyne, kolegovia, predkladám spoločnú správu Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre životné prostredie a ochranu prírody o výsledku prerokovania prerokúvaného vládneho návrhu, tak ako ho predniesol predsedajúci. Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu Výborov Národnej rady Slovenskej republiky o prerokovaní vyššie uvedeného návrhu zákona. Národná rada Slovenskej republiky uznesením č. 729 z 22. januára 2004 pridelila prerokúvaný návrh zákona týmto Výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre životné prostredie a ochranu prírody. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o tomto vládnom návrhu zákona stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. K predmetnému návrhu zákona zaujali výbory Národnej rady Slovenskej republiky tieto stanoviská: odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi prijali Výbor Národnej rady Slovenskej republiky pre financie, rozpočet a menu uznesením č. 313 z 20. februára 2004, Výbor Národnej rady Slovenskej republiky pre verejnú správu uznesením č. 153 zo dňa 17. februára 2004 a zároveň požiadal ministra financií Slovenskej republiky predložiť na rokovanie výboru správu o stave prác na príprave fiškálnej decentralizácie, termín do 30 dní výbor Národnej rady Slovenskej republiky pre životné prostredie a ochranu prírody uznesením č. 91 zo dňa 17. februára 2004. Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal podporu nadpolovičnej väčšiny prítomných poslancov, celkový počet 11 poslancov, prítomných 8, za návrh hlasovalo 0 poslancov, 0 poslancov bolo proti a 8 sa zdržali hlasovania. Z uznesení Výborov Národnej rady Slovenskej republiky uvedených pod bodom 3 tejto správy vyplynulo celkom 10 pozmeňujúcich návrhov. O ich presnom hlasovaní budem hovoriť v rozhodnutiach gestorského výboru po ukončení rozpravy. Gestorský výbor na základe stanovísk výboru k tomuto vládnemu návrhu zákona odporúča Národnej rade Slovenskej republiky tento vládny návrh zákona schváliť s pozmeňujúcimi a doplňujúcimi návrhmi. Táto správa Výborov Národnej rady Slovenskej republiky bola schválená uznesením gestorského výboru č. 321 z 1. marca 2004 a výbor ma určil za spoločného spravodajcu výborov. Zároveň ma poveril predniesť spoločnú správu výborov na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom návrhu zákona ihneď po ukončení rozpravy k nemu. Ďakujem za pozornosť, pán predseda, môžete otvoriť rozpravu.